La Gestió de la qualitat a l'empresa constructora d'obra
Authors:   , Baró Solans Xavier 
Published: September 2023

Objecte<br/><br/>1.- Descriure els elements i característiques que tenen les empreses constructores d'obra d'efectuar la gestió de la qualitat en l'exercici de la seva activitat.<br/>2.- Determinar paràmetres que puguin descriure i mesurar aquests elements i característiques, la seva adequació i la seva aplicació i utilitat.<br/>3.- Definir un model esquemàtic de la composició del sistema i de la seva dinàmica d'aplicació.<br/><br/>Abast<br/><br/>La matèria d'investigació és la gestió de la qualitat, i per extensió, la gestió ambiental i la gestió de la seguretat i salut en el treball. <br/><br/>El subjecte és la petita i mitjana empresa (pime). Inclosa l'empresa mitjana gran que, tot i que actua més com a gestor que com a constructor, els principis de la qualitat i l'activitat constructora són l'objecte principal i el motor del seu negoci. A l'empresa gran, en l'activitat constructora, també li és aplicable aquesta tesi.<br/><br/>L'empresa que actua com contractista principal, i les empreses especialistes de les instal·lacions i dels oficis, atès que la seva activitat té repercussió directa a l'obra i al compliment dels requisits de qualitat, ambientals i de prevenció de riscs laborals.<br/><br/>Metodologia<br/><br/>La investigació d'aquest treball es vertebra al voltant dels models ISO i les premisses de: <br/>- l'enfocament a la satisfacció del client i <br/>- millorar el funcionament de l'empresa per augmentar la productivitat i reduir costos. <br/><br/>Per aconseguir-ho, els models ISO, prescriuen requisits de planificació, control i millora amb la finalitat de conèixer els requisits dels clients, així com els riscs que cal prevenir, i organitzar-se per acomplir el requisits i eliminar o controlar i mitigar els riscs. <br/><br/>I alhora, establir mecanismes de recollida i anàlisi de la informació per, en base a ella, anar afinant el funcionament de l'empresa per a millorar-ne l'eficàcia i l'eficiència. <br/><br/>La investigació, atesos els principis i les premisses anteriors, planteja unes hipòtesis de gestió de la qualitat, que són motiu d'indagació directa a les empreses mitjançant una enquesta en profunditat a una mostra aleatòria de la població objectiu. <br/><br/>Respecte el tractament estadístic, s'ha optat per aplicar la teoria exacta de les petites mostres de Gossen que, amb un cert nivell de confiança (aquí del 95 %), permet inferir els resultats de la mostra, a la població. <br/><br/>Pel que respecta a les dades econòmiques, s'ha segmentat la mostra en empreses grans, mitjanes i petites, i s'observen diferències interessants i significatives. <br/><br/>Resultats<br/><br/>Els resultats d'aquest treball contemplen les característiques i paràmetres significatius de la gestió de la qualitat de les empreses constructores des del seu origen fins a l'expressió quantificada dels resultats econòmics del seu funcionament. <br/><br/>La majoria dels elements i característiques de la gestió de la qualitat trobades en aquest treball, s'han parametritzat i se n'ha quantificat la seva valoració i la seva aplicació per part de les empreses, així com la seva utilitat en el sistema de gestió. <br/><br/>Com indicadors de funcionament es presenten els econòmics d'estructura de producció amb les proporcions de participació de recursos i de rendiment d'aquest recursos, de forma directa o a través dels indicadors de productivitat. <br/><br/>Resultat final de la investigació, és el model de sistema de gestió que es presenta com a colofó de la tesi: model que s'expressa amb un doble esquema, estàtic i dinàmic. <br/><br/>Característiques del model són la gestió del comportament, i la complementarietat i la sinèrgia d'un doble bloc d'elements de gestió a l'estil d'un doble par de forces motores. <br/><br/>El bloc generador d'acció i comportament es composa de la planificació (i objectius) i l'ambient de treball intern (clima intern laboral i cultura organitzativa). <br/><br/>El bloc motor de l'actuació el composen els elements operatius del sistema. Aporten els resultats i la informació. <br/><br/>Aquest model pretén aportar coherència i naturalitat a la gestió de la qualitat, així com mostrar la compacitat, flexibilitat i potència d'un sistema d'aquestes característiques. Un altra aportació capital del model és que potencia un element tan subtil i complex com és la gestió del comportament de les persones, les pròpies i les d'externalització, encomanada a l'ambient de treball, a través del clima laboral i de la cultura.<br/><br/>La participació pro activa del treballador propi i dels subcontractistes és imprescindible per aconseguir la seva conscienciació en l'acompliment dels requisits de qualitat, de prevenció de la contaminació i afectació ambiental, i de prevenció dels riscos laborals. <br/><br/>D'aquí la importància de la gestió del comportament que proposa aquest model. Funció capital de lideratge de la direcció de l'empresa, i que és poc considerada per part de les empreses constructores.